Yettaɣ lḥal, di kra n wagguren-nni segmi temfaraq d gma-s, teqqim-d weḥd-s deg ufus n Σicuca d yessi-s, yerna teggra-d temεict-is ɣer wulac-nni i as-ttakkent, teḍεef Faḍma mačči d cwiṭ. Walakin, aεni, yessiɣzif laẓ? _tennerna di lqedd. Akken d-tekcem deg yimi n tewwurt,… yeεqel-itt lqayed Yusef… xas acebbub-is yeččuṛ d leḥcic, xas aqadum-is fell-as limara n yiṭij, xas tidmarin-is n tlemẓit εeryan di tqenduṛt timcerregt, xas iḍarren-is ḥafi, ifassen-is ttraḥen d leɣbaṛ…, iεqel-itt lqayed akken d-tekcem deg yimi n tewwurt. Leεmer tt-yeẓri uqbel taswiεtnni. Walakin, iεqel-itt. Ahat s wucbih tesεa ɣer Sseεdi.